นักวิทยาศาสตร์จีนเผย พบลิงสามารถผลิตภูมิต้านทานระยะสั้น หลังติดโควิด-19
นักวิทยาศาสตร์ประจำ ม.การแพทย์สหภาพปักกิ่ง ทดลองนำลิงวอก 6 ตัวติดเชื้อโควิด-19 จนป่วยแล้วหายแล้วลองฉีดเชื้อซ้ำ พบลิงวอกมีไข้สูงชั่วคราวแต่ไม่ติดเชื้อ คาดว่าลิงอาจผลิตภูมิต้านทานระยะสั้นได้เมื่อวันที่ 3 กรกฎาคม 63 สำนักข่าวเดอะจาการ์ตาโพสต์ได้รายงานว่า นักวิทยาศาสตร์ประจำมหาวิทยาลัยการแพทย์สหภาพปักกิ่ง ในประเทศจีนได้ทำการทดลองให้ลิงวอกจำนวน 6 ตัวติดเชื้อไวรัสโคโรนาสายพันธุ์ใหม่ 2019 หรือโรคโควิด-19 เพื่อที่ทางนักวิทยาศาสตร์จะสามารถทดลองได้ว่าลิงวอกที่มีความคล้ายคลึงกับมนุษย์จะสามารถผลิตภูมิต้านทานได้หรือไม่ โดยลิงที่ได้รับเชื้อทั้งหกตัวได้แสดงอาการป่วยเล็กน้อยถึงปานกลาง และหายป่วยในช่วงระยะเวลาสองสัปดาห์ถัดมาโดยหลังจากที่ลิงได้รับเชื้อครบ 28 วัน ทางนักวิทยาศาสตร์ได้ฉีดเชื้อไวรัสใส่ลิง 4 ตัว และพบว่าลิงที่ได้รับเชื้อมีไข้สูงเพียงชั่วคราว อย่างไรก็ตาม นักวิทยาศาสตร์ไม่พบว่าลิงทั้ง 4 ติดเชื้อซ้ำแต่อย่างใด ซึ่งนักวิทยาศาสตร์ระบุว่าลิงวอกอาจผลิตภูมิต้านทานระยะสั้นมาต่อสู้กับเชื้อไวรัส ทั้งนี้นักวิทยาศาสตร์ยังไม่สามารถยืนยันได้ว่ามนุษย์จะสามารถผลิตภูมิต้านทานแบบเดียวกันหรือไม่ และทางนักวิทยาศาสตร์ยังไม่รู้ว่าภูมิต้านจะอยู่ได้นานเท่าไรซึ่งนักวิทยาศาสตร์ กล่าวว่า พวกเขาต้องทำการทดลองเพิ่มเติมอีกมากเพื่อหาคำตอบว่าภูมิต้านทานของลิงจะอยู่ได้นานเพียงใด.
นักวิทยาศาสตร์ประจำ ม.การแพทย์สหภาพปักกิ่ง ทดลองนำลิงวอก 6 ตัวติดเชื้อโควิด-19 จนป่วยแล้วหายแล้วลองฉีดเชื้อซ้ำ พบลิงวอกมีไข้สูงชั่วคราวแต่ไม่ติดเชื้อ คาดว่าลิงอาจผลิตภูมิต้านทานระยะสั้นได้ 
โควิด-19,ลิง,COVID-19,จีน,ไวรัสโคโรนา,ภูมิต้านทานของลิง,ภูมิคุ้มกันโควิด-19,ข่าวทั่วไป